burgasdotpro/wikipedia huggingface dataset:
Aiko (princezná)

Aiko, princezná Toši (jap. 敬宮愛子内親王, * 1. december 2001, Tokio) je japonská princezná, dcéra cisára Naruhita a cisárovnej Masako.
Životopis.
Aiko sa narodila v cisárskom paláci Kókjo v tokijskom obvode Čijoda 1. decembra 2001 vtedajšiemu princovi Naruhitovi a princeznej Masako ako ich prvé dieťa osem rokov po sobáši.
Napriek tradícii, podľa ktorej vyberá meno novonarodenca cisár, bolo meno princeznej vybrané jej rodičmi. Jej prvé meno „Aiko“ sa skladá z kandži 愛 („ai“) a 子 („ko“), ktoré v preklade znamenajú „láska“ a „dieťa“, takže jej celé meno sa dá preložiť ako „dieťa lásky“. Jej cisársky titul „princezná Toši“ je zložený z kandži 敬 („rešpekt“) a 宮 („princezná“).
V roku 2006 začala navštevovať materskú školu v Tokiu a v apríli 2008 už nastúpila na základnú školu.
V máji 2010 začali prichádzať správy o tom, že Aiko v škole zažíva šikanu. Podľa hovorcu cisárskej rodiny Aiko začala domov prichádať „v úzskotných stavoch a so žaludočnými problémami“, pretože od chlapcov v škole zažívala „surové zaobchádzanie“. Pre toto prestala princezná na dva mesiace školu navštevovať. Keď sa vrátila, zúčastňovala sa už len na limitovanom počte hodín v sprievode svojej matky.
V novembri 2011 dostala zápal pľúc a bola preto následne aj hospitalizovaná. V roku 2017 začala navštevovať súkromnú strednú školu v Tokiu a svoje štúdium na nej ukončila v roku 2020. V rovnakom roku bola prijatá na univerzitu Gakušúin, kde začala študovať japonský jazyk a literatúru.
Aiko samú seba opisuje ako „tichú“ a „hanblivú“. Okrem štúdia na univerzite navštevuje aj súkromné hodiny anglického jazyka, španielskeho jazyka, japonskej histórie a zaujíma sa aj o hudbu, šport a zvieratá.
Verejné vystúpenia.
V roku 2002 podstúpila princezná tradičný obrad modlitieb za zdravie v troch svätyniach cisárskeho paláca, kde sa ako súčasť rituálu symbolicky napila z obradnej čaše plnej ryžového vína. Tiež bola prvýkrát oficiálne predstavená jej starým rodičom, vtedajšiemu cisárovi Akihitovi a cisárovnej Mičiko. Odkedy dosiahla vek 16 rokov, začala princezná sprevádzať svojich rodičov na verejnosti, no ešte ako nezletilej jej nebolo dovolené zúčastniť sa cisárskej ceremónie konajúcej sa pri príležitosti korunovácie jej otca za cisára v roku 2019. V roku 2021 sa na svoje dvadsiate narodeniny na znak dospenia zúčastnila tradičnej ceremónie, kde ju cisár obdaroval stuhou Rádu drahocennej koruny. 1. januára 2022 sa zúčastnila na oslave Nového roku v cisárskom paláci a 17. marca sa konala jej prvá tlačová konferencia.
Debata o nástupníctve na trón.
Podľa japonských pravidiel o sukcesii na trón môže byť za cisára korunovaný iba muž z cisárskej rodiny. Keďže v čase narodenia princeznej sa od roku 1965 v cisárskej rodine žiaden nový mužský potomok nenarodil, začalo sa diskutovať o tom, či sukcesívne zákony zmeniť tak, aby povolovali nástup na trón aj ženskému potomkovi. Premiér Japonska Džuničiró Koizumi sa v roku 2006 vyslovil za zmenu tohto zákona. Jeho nasledovník Šinzó Abe začal aj pripravovať návrh zákona o zmene, no keďže 6. septembra 2006 sa do cisárskej rodiny narodil princ Hisahito, od plánov na zmenu zákona sa opustilo.
Glukuronid

Glukuronidy sú látky, ktoré vznikajú naviazaním kyseliny glukurónovej na inú látku pomocou glykozidovej väzby. Glukuronidy patria medzi glykozidy. Uplatňujú sa hlavne pri detoxifikácii, kde viažu napríklad fenoly, alkoholy, kyselinu benzoovú a iné toxické látky.
Biochemický význam.
Glukuronidácia, teda proces premeny zlúčenín na glukuronidy, je metóda, ktorú zvieratá využívajú na vylúčenie toxických látok, liekov, drog alebo iných látok, ktoré nemožno použiť ako zdroje energie. Kyselina glukurónová sa na tieto látky viaže glykozidovou väzbou, vďaka čomu má výsledný glukuronid omnoho vyššiu rozpustnosť vo vode v porovnaní s látkou samotnou, čo umožňuje jeho postupné vylúčenie obličkami.
Jeden z prirodzených glukuronidov, ktoré sa objavujú v ľudskom tele, je bilirubíndiglukuronid, ktorý vzniká počas rozkladu hemu. Táto premena zariaďuje zvýšenú rozpustnosť hydrofóbneho bilirubínu, ktorý sa vylučuje do žlči. Kyselina glukurónová je na bilirubín prenášaná pomocou UDP-glukuronátu.
Enzýmy, ktoré štiepia glykozidovú väzbu v glukuronidoch, sa nazývajú glukuronidázy.
Aiko

Aiko (jap. あいこ, アイコ) je japonské ženské krstné meno.
Aiko alebo Ayko je i tradičné mužské meno používané v Škandinávií a hlavne v severnom Nemecku. Jeho variantom sú mená Ekke a Eike; Ekke sa prekladá ako „britva“.
Význam.
Existuje niekoľko významov tohto mena, podľa toho, ktoré znaky kandži sa použijú. Tento zoznam nie je kompletný.
24. Filmový festival Áčko 2020

24. Filmový festival Áčko 2020 sa konal v online priestore vzhľadom na pandemickú situáciu v dňoch 13.-15. novembra 2020, pod záštitou Filmovej a televíznej fakulty Vysokej školy múzických umení.
O festivale.
Festival sa uskutočnil v online priestore webovej stránky "www.festivalacko.sk" od piatku 13. novembra do nedele 15. novembra 2020, bezplatne pre všetkých. Súťažná sekcia festivalu priniesla 28 filmov z toho 18 hraných, 7 dokumentárnych a 3 animované filmy. Súčasťou programu bol aj online masterclass so skladateľom filmovej hudby Vladimírom Martinkom. Hudba rodáka zo Žiliny je známa z filmov Legenda o lietajúcom Cypriánovi, Láska na vlásku, Únos, Sviňa a mnoho iných. Druhý masterclass predviedol Mano Khalil, režisér kurdsko-švajčiarskeho pôvodu, ktorý vyštudoval Filmovú fakultu VŠMU. Introduction k jeho tvorbe predniesol Stanislav Párnický. Novinkou festivalu nebola iba jeho online forma, ale aj fakt, že víťazné pásmo filmov odvysielal Rozhlas a televízia Slovenska 15. novembra o 23:25 na Dvojke.
Súťažná sekcia.
Nesúťažné sekcie.
Mimo súťažnej sekcie priniesol festival ešte dve pásma filmov. Throwback sekcia ukázala študentské filmy aktuálnych pedagógov filmovej fakulty (napr. Peter Bebjak). CILECT sekcia priniesla výber najlepších svetových študentských filmov za posledný rok.
Ocenené snímky.
Najlepší film
Najlepší hraný film
Najlepší dokumentárny film
Najlepší scenár
Najlepší strih
Najlepšia kamera
Najlepší zvuk
Najlepší animovaný film 
Najlepšie vizuálne efekty
Koroibos (maliar)

Koroibos () bol grécky maliar v 4. storočí pred Kr.
O maliarovi Koroibovi je známa len jediná správa, a to od rímskeho spisovateľa Plínia, ktorý zaznamenal, že bol žiakom Nikomacha, pôsobiaceho v 4. stor. pred Kr.
23. Filmový festival Áčko 2019

23. Filmový festival Áčko 2019 sa konal v Bratislave v dňoch 23.-26. októbra 2019, pod záštitou Filmovej a televíznej fakulty Vysokej školy múzických umení.
O festivale.
23. ročník festivalu poskytol priestor pre prezentáciu tých najkvalitnejších audiovizuálnych diel zo študentskej tvorby uplynulého roka. Akcia organizovaná samotnými študentmi podporila myšlienku interakcie s publikom, autormi a kritikmi a priniesla na kultúrnu scénu miesto pre odhalenie mladých talentov a ich pôsobenie vo filmovom priemysle aj pre laickú verejnosť. 
Téma 23. ročníka festivalu Áčko 2019 bola Cinema veríte. Cinema veríte? nadväzovala na problematiku modernej doby presýtenej informáciami, kde medzi ľuďmi panuje istá forma zmätenosti a problém fake-news a rôznych hoaxov v audiovízii.
Súčasťou filmového festivalu bola aj nesúťažná kategória second line, kde boli predstavené pásma z rôznych iných filmových festivalov, ako napríklad: FAMU FEST, FEST ANČA, PAFF, Ozveny Áčka, CilectLife a iné.
Ocenené snímky.
Najlepší film
Najlepší hraný film
Najlepší dokumentárny film
Najlepší animovaný film
Najlepší scenár
Najlepšia kamera
Najlepší zvuk
Najlepší strih
Najlepšie vizuálne efekty 
Najlepší divácky film
Zvláštne uznanie
Špeciálna cena Critics' Choice
Porota.
Critics' choice.
Špeciálnu cenu Critics' Choice udelila trojčlenná porota zložená z česko-slovenských kritikov. Porota vyberala víťazný film z rovnakého výberu ako Hlavná porota (Veľká porota).
Putin (rozlišovacia stránka)

Putin môže byť:
C̈

C̈ (minuskula c̈) je špeciálny znak latinky. Nazýva sa C s prehláskou. Používa sa v súčasnosti iba v čečenčine, kde sa jedná o znak cyrilike Ч a reprezentuje neznelú postalveolárnu afrikátu (tΡʃ). Číta sa približne ako slovenské Č.
C̃

C̃ (minuskula c̃) je špeciálny znak latinky, ktorý sa nazýva C s vlnovkou (tildou). Tento znak sa používa iba v jazyku yanesha, ktorý patrí do aravacké jazykové rodiny a používa sa v Peru.
Unicode.
V Unicode majú písmená C̃ a c̃ tieto kódy:
B̃

B̃ (minuskula b̃) je špeciálny znak latinky, zriedka používaný. Nazýva sa B s vlnovkou. B̃ sa používa v jazyku maskelynes (jazyk používaný na Maskelynských ostrovoch na Vanuatu, má asi 1000 hovoriacich) a taká sa používa v jazyku yanesha (indiánsky jazyk z Peru, má asi 10 000 hovorcov).
Unicode.
V Unicode majú písmená B̃ a b̃:
Maskelynes

Maskelynes (v maskelynes "kuliviu") je austronézsky oceánsky jazyk. Používa sa na Vanuatu, na súostroví Maskelynské ostrovy (južne od ostrova Malakula). Má asi 1100 hovorcov. Jazyk maskelynes je zaujímavý tým, že používa veľmi neobvyklé písmeno B̃, ktoré inak používa iba indiánsky jazyk yanesha z Peru. Okrem toho jazyk Makselynes používa aj písmeno Ṽ.
Abeceda.
Abeceda jazyka maskelynes obsahuje tieto písmená:
G̃

G̃ (malé písmeno g̃) je špeciálne písmeno latinky. Nazýva sa G s vlnovkou. Nachádza sa iba v abecede guarančiny, kde značí nazálna spoluhlásku, ale predtým sa nachádzalo tiež vo filipínčine, sumerčine a severnej sámčine. V guarančine sa príliš nepoužíva, býva väčšinou nahradzované písmenom ø (G sa strieškou/circumflexom), pretože je ťažké písmeno G̃ vložiť do počítačovo písaného textu. G̃ má Unicode sekvenciu "U+0047 U+0303" a HTML "&amp;#x0047; &amp;#x0303;", g̃ má Unicode "U+0067 U+0303" a HTML "&amp;#x0067; &amp;#x0303;".
Kyselina idurónová

Kyselina idurónová (skratka IdoA) je urónová kyselina odvodená od idózy.
Biochemický význam.
Kyselina idurónová, konkrétne jej - izomér, je hlavná urónová kyselina v glykozaminoglykánoch (GAG) dermatansulfáte a heparíne. Do dermatansulfátu sa zabudováva v podobe kyseliny glukurónovej a následne prebieha epimerácia na kyselinu idurónovú. Takisto sa nachádza v heparansulfáte, aj keď tam je prítomná v malej miere oproti svojmu C5 epiméru, kyseline glukurónovej. 
V prípade heparínu je kyselina idurónová navyše "O"-sulfatovaná na C2, čím vzniká kyselina 2-"O"-sulfo--idurónová (skratka IdoA2S).
Konformácia.
Kyselina idurónová je odvodená od hexapyranózy. Väčšina hexopyranóz je stabilná v dvoch stoličkových konformáciách, 1C4 or 4C1. Kyselina -idurónová je zvláštna v tom, že má až tri rôzne konformácie s nízkou energiou, ktoré medzi sebou existujú v rovnováhe. Okrem konformácií 1C4 or 4C1 totiž nadobúda ešte konformáciu 2S0. Konkrétna konformácia, ktorá je najstabilnejšia v rámci glykozaminoglykánov, závisí na jej okolí a sulfatácii. Zmeny týchto rovnováh možno pozorovať pomocou NMR.
Význam pri infekcii.
V roku 2000 bol opísaný význam tohto sacharidu v infekcii respiračným syncytiálnym vírusom (RSV). Dermatansulfát a heparansulfát boli jediné glykozaminoglykány, ktoré obsahujú IdoA a ktoré inhibovali infekciu RSV v bunkovej kultúre.
Extraliga hádzanárov 2021/22

Extraliga hádzanárov v sezóne 2021/22 bol 29. ročník extraligy hádzanárov, najvyššej hádzanárskej súťaže mužov na Slovensku, ktorú organizuje Slovenský zväz hádzanej (SZH). V súťaži pôvodne účinkovalo 12 družstiev, po odhlásení sa družstva Košice Crows v priebehu sezóny ich ostalo 11. Aktuálny majster HT Tatran Prešov sa okrem slovenskej súťaže zúčastnil aj 10. ročníka nadnárodnej súťažeSEHA ligy. Titul obhájil HT Tatran Prešov, ktorý vo finálovej sérii zvíťazil nad HK Košice. Súťaž aj v tejto sezóne niesla mediálny názov "Niké Handfball Extraliga" (skr. NHE).
Systém súťaže.
Systém súťaže sa oproti predošlej sezóne mierne zmenil. Základnú časť odohrali družstvá dvojkolovým systémom každý s každým. Po základnej časti sa družstvá rozdelili8 najlepších postúpilo do štvrťfinále play-off, zvyšné tímy hrali nadstavbovú skupinu o 9. až 11. miesto. Trojkolové play-off začínalo štvrťfinálovými duelmi a končilo duelmi o medailové umiestnenie. Štvťfinálové duely sa hrali na 2 víťazné zápasy, ostatné duely play-off na 3 víťazné zápasy. Víťaz súťaže získal Pohár Antona Frola. Neúspešní štvťfinalisti potom ešte odohrali skupinu o Ligový pohár, ktorá sa hrala rovnako dvojkolovým systémom. Namiesto výsledkov zo základnej časti sa im započítavali tzv. bonifikačné body za umiestnenie v základnej časti. Posledné družstvo po nadstavbovej časti malo pôvodne odohrať baráž z víťazom 1. ligy, pre odstúpenie tímu Košice Crows sa baráž zrušila a právo postúpiť do extraligy mal najlepší tím 1. ligy priamo.
Účastníci.
Poznámky:
Výsledky.
Základná časť.
Poznámka: Družstvo Košice Crows pred dokončením základnej časti z viacerých, prevažne pandemických dôvodov z extraligy vystúpilo a všetky jeho výsledky boli anulované. Po 16-tich zápasoch v základnej časti figurovalo na 10. mieste so ziskom 10 bodov (5 výhier, 11 prehier).
Æ̃

Æ̃ (minuskula æ̃) je špeciálne písmeno latinky. Nazýva sa Æ s vlnovkou. V súčasnosti sa používa iba v jazyku hupda, používanom asi 1500 ľuďmi v južnej Kolumbii a severozápadnej Brazílii. V Unicode je majuskulný tvar sekvencie a mínuskulný .
Q̃

Q̃ (minuskula q̃) je špeciálny znak latinky, nazýva sa Q s vlnovkou. Používalo sa v stredoveku na zápis slova "que" v románskych jazykoch francúzština, španielčina a portugalčina.
Vo francúzštine sa Q̃ tiež používalo na zápis slova "quand" (v preklade "keď").
V Unicode majú písmená Q̃ a q̃ tieto kódy:
Slovenský zväz protifašistických bojovníkov

Slovenský zväz protifašistických bojovníkov (skratka SZPB) je slovenské občianske združenie, ktorého pôsobnosť a postavenie vymedzuje špeciálny zákon (487/2013 Z. z.). Združuje priamych účastníkov boja proti fašizmu resp. nacizmu, bojovníkov za oslobodenie počas druhej svetovej vojny v rokoch 1939 až 1945 (SNP, druhý česko-slovenský odboj), za obranu mieru, demokracie a sociálnu spravodlivosť, ako aj ostatných občanov Slovenskej republiky, ktorí sympatizujú s jeho poslaním, cieľmi a jeho programovým zameraním.
Dejiny.
Organizácia vznikla po skončení druhej svetovej vojny. V roku 1945 v Bratislave vznikli Zväz slovenských partizánov, Zväz vojakov povstania, Zväz protifašistických väzňov a ilegálnych pracovníkov, časť bývalých odbojárov vstúpila aj do Československej obce legionárskej. V roku 1948 sa tieto organizácie po tlaku komunistov, ktorí prevzali moc, zlúčili do Zväzu ľudových protifašistických bojovníkov (predseda Karol Šmidke). V Česku zastrešoval odbojových pracovníkov Svaz bojovníků za slobodu (SBS). Tieto organizácie boli v roku 1951 zjednotené do Zväzu protifašistických bojovníkov (SPB).
Súčasný názov organizácia nesie od ustanovujúceho zjazdu 19. a 20. februára 1969 po federalizácii ČSSR. Nadväzujúce rovnomenné ponovembrové občianske združenie bolo zaregistrované 12. októbra 1990.
Poslanie a ciele SZPB podľa jeho stanov.
Poslanie a ciele:
Kontroverzie.
Zväz býva kritizovaný za to, že veľká časť jeho súčasných členov tvoria komunisti a šíritelia konšpiračných teórií a proruskej propagandy. Okrem toho sú členmi zväzu aj članovia krajne pravicovej strany REPUBLIKA, čo v roku 2023 vyústilo v rozkol vo vnútri združenia. Kritici zbližovania SZPB so stranou REPUBLIKA preto založili nové združenie s názvom "Slovenské protifašistické hnutie".
Slodičovský vrch

Slodičovský vrch () je vrch v pohorí Spišská Magura. Leží nad obcou Ždiar, približne severozápadne od Spišskej Belej. 
Poloha.
Nachádza sa v strednej časti pohoria, v geomorfologickom podcelku Repisko. Leží v Prešovskom kraji, na hranici okresov Kežmarok a Poprad a zasahuje na katastrálne územie obcí Malá Franková a Ždiar. Najbližšími sídlami sú na južnom úpätí situovaný Ždiar, na severnom obec Malá Franková a východne leží Jezersko, Reľov a Lendak.
Opis.
Slodičovský vrch leží v hlavnom hrebeni medzi Bukovinou () a Magurkou (). Severne sa nachádza Solisko () a Zlomiská (), západne Magurka, Prehrštie (), Repisko () a Havran (), južne Javorinka (), Predné Jatky (), Skalka () a Pálenica () a východne Krivé (), Smrečiny (), Bukovina, Furmanec () a Plašný vrch (). Severné svahy hrebeňa odvodňuje Frankovský potok do Osturnianskeho potoka v povodí Dunajca, voda z južných odteká prítokmi Bielej do rieky Poprad. Na vrchol vedie značený turistický chodník a dostupnosť uľahčuje aj blízkosť Bachledovej doliny a lanovka, vedúca na hrebeň. Hrebeňom vedie hranica ochranného pásma Pieninského národného parku a ochranného pásma Tatranského národného parku. 
Výhľady.
Vrchol pokrýva nesúvislý, zväčša riedky lesný porast, ktorý umožňuje rozhľad. Z vhodných lokalít je možné pozorovať okolité vrcholy Spišskej Magury, susedné Belianske Tatry, Levočské vrchy a mnohé prihraničné vrchy južného Poľska.
Æ̈

Æ̈ (minuskula æ̈) je špeciálne písmeno latinky. Nazýva sa Æ s prehláskou. Používa sa iba v jazyku huaorani.
Unicode.
V Unicode majú písmená Æ̈ a æ̈ tieto kódy:
Malokamenský kanál

Malokamenský kanál je kanál v regióne Dolný Zemplín, na území obcí Streda nad Bodrogom a Malý Kamenec v okrese Trebišov v Košickom kraji. Nachádza sa v geomorfologickom celku Východoslovenská rovina. Ústi do Hornobereckého kanála. Má dĺžku . Rád toku V. 
Začiatok.
Začína sa v na juhovýchodnom okraji intravilánu obce Streda nad Bodrogom a zároveň na okraji poľnohospodárskeho extravilánu na severnom okraji poľa "Požiarne" v okrese Trebišov v Košickom kraji. 
Opis toku.
"Malokamenský kanál" tečie od začiatku juhovýchodným smerom cez poľnohospodársky extravilán obce Streda nad Bodrogom, po priblížení sa k ceste zo Stredy nad Bodrogom do Malého Kamenca mení smer na južný a sleduje túto cestu, v opúšťa územie Stredy nad Bodrogom a vteká do severnej časti územia obce Malý Kamenec, ľavým brehom obmýva vinice, približuje sa k intravilánu Malého Kamenca, na západnom okraji intravilánu obce Malý Kamenec sa v pravom uhle skrúca do smeru juhozápad a pokračuje v priamke cez extravilán až do svojho ústia, pravým brehom obmýva pole "Lúky", preteká cez pole "Chránené", v ktorom priberá kanál Svätá Mária - Kamenec ako svoj ľavostranný prítok, ľavým brehom obmýva pole "Krížne jarky" a v ústi do vodného toku Hornoberecký kanál priamo na slovensko-maďarskej štátnej hranici ako jeho pravostranný prítok. Pred rokom 2005, podľa staršieho dovtedajšieho hydrologického členenia, súčasný Hornoberecký kanál bol dolným úsekom vodného toku Malá Krčava. Po spresnení hydrologického členenia v roku 2005 bola Malá Krčava skrátená a jej niekdajší dolný tok dostal názov Hornoberecký kanál.
Hornoberecký kanál tečie po štátnej slovensko-maďarskej hranici, opúšťa štátnu hranicu a už na území Maďarska ústi do Bodroga.
"Malokamenský kanál" patrí do okresu Trebišov v Košickom kraji. Nachádza sa v geomorfologickom celku Východoslovenská rovina v geomorfologickom podcelku Medzibodrocké pláňavy. Má jediný prítok vodný tok Svätá Mária - Kamenec.
Pôvod názvu.
Prvý element dvojslovného názvu "Malokamenský kanál" má pôvod v názve obce Malý Kamenec, cez ktorú preteká a ústi. Z toponyma "Malý Kamenec", po systémovom utvorení prídavného mena rozšírením o formant "-ský" a redukciou o hlásky "-ec" a po kombinácii so všeobecným podstatným menom kanál s významom "umelý vodný tok so spevnenými aspoň bokmi" bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena "Malokamenský kanál" ako súčasť početnej skupiny názvov v slovenskej toponymii, najmä hydronymii. 
Názov osady, neskôr obce, "Malý Kamenec" bol motivovaný charakteristickým výskytom kamennej horniny v priestore osady (kamenná hornina bola v nížinatom prostredí dôležitým, ale deficitným stavebným materiálom), alebo bol ináč spájaný s kamennou horninou. Vývoj názvu obce "Malý Kamenec" v dochovaných písomných dokladoch: 1358 "utraque Kyuesd" → 1438 "Kyskewesd" → 1773 "Kiskövesd" → 1786 "Malá Keweschda" → 1927 "Malý Kevežd" → 1948 "Malý Kamenec".
Názov vodného toku bol štandardizovaný v roku 2005.
V priestore slovenskej hydronymie vodných tokov hydronymum "Malokamenský kanál" je jedinečným hydronymom (november 2022). 
Referencie.
Quad Small Form-factor Pluggable

Quad Small Form-factor Pluggable (skratka QSFP) je štandard kompaktného modulu sieťového rozhrania, poddruh SFP. Slúži ako transceiver (vysielač-prijímač) v počítačových sieťach využívajúcich optické vlákna a umožňuje pripájanie za chodu. QSFP prepája sieťový hardware s optickým káblom, ktorý može byť jednovidový a aj mnohovidový. Podporuje Ethernet, Fiber Channel, InfiniBand a SONET/SDH štandard s rôznymi možnosťami rýchlosti prenosu dát.
História.
QSFP v roku 2010 vytvorila InfiniBand Trade Association ako štandard pre 100 gigabitový Ethernet cez medenú kabeláž. Neskôr, v roku 2011, ho prebralo Optical Interworking Forum (OIF) ako modul optického transceiveru na prenos dát rýchlosťou 400 Gb/s.
Typy.
QSFP.
„Q“ v názve znamená quad, keďže má 4 nezávislé kanály. Tieto kanály individuálne prenášajú až 1.25 Gb/s s celkovou rýchlosťou cez 4 Gb/s.  QSFP môžeme najsť v niektorých Fiber Channels a InfiniBand.
QSFP+.
Aktualizovaná verzia QSFP je QSFP+ ("Quad Small Form-factor Pluggable Plus"), ktorá podporuje štyri 10 Gb/s kanály prenášajúce 10 gigabitový Ethernet, 10GFC Fiber Channel alebo QDR InfiniBand. Tieto štyri kanály sa môžu skombinovať do jedného 40 gigabitového Ethernetu.  Medzi hlavné typy QSFP+ konektorov patria QSFP+ SR4, QSFP+ PLRL4, QSFP+ LR4 a OTU3, QSFP+ CSR4, QSFP+ UNIV, QSFP+ LR4L, QSFP+ SR Bi-Directional, QSFP+ PLR4, QSFP+ER4 a OTU3.
QSFP28.
QSFP28 je modul transceiveru s možnosťou výmeny za chodu, ktorý je určený na prenos dát rýchlosťou 100 Gb/s, čo znamená že každý kanál dokáže prenášať dáta rýchlosťou až 28 Gb/s. QSFP28 je vysoko flexibilný a používa sa v kombináciách 100 Gb/s, 2 x 50 Gb/s a 4 x 25 Gb/s. Niekedy sa uvádza ako „QSFP100“ alebo „100G QSFP“ pre zjednodušenie. Hlavné typy QSFP28 sú QSFP28 SR4, QSFP28 PSM4, QSFP28 CWDM4 a QSFP28 LR4. 
QSFP+ aj QSFP28 obsahujú štyri vysielacie a štyri prijímacie kanály.
QSFP56.
QSFP56 je určený na prenos dát rýchlosťou 200 Gb/s, čiže 50 Gb/s pre jeden kanál čo umožňuje viac dát na existujúcom optickom vlákne. Prenáša 200 gigabitový Ethernet, HDR InfiniBand alebo 64G Fibre Channel. Fyzickú špecifikáciu má rovnakú ako QSFP28 a taktiež sa uvádza ako „200G QSFP“. Najnovšia verzia QSFP56 je QSFP56-DD, tiež zvaná „400G QSFP-DD“. DD znamená double density, teda dvojtá hustota, vznikajúca zdvojením dátových kanálov zo 4 na 8 kanálov.
Veľká cena Abú Zabí 2022

Veľká cena Abú Zabí 2022 (angl. Formula 1 Etihad Airways Abu Dhabi Grand Prix 2022), ktorá sa uskutočnila 20. novembra 2022 na okruhu Yas Marina Circuit v Abú Zabí v Spojených Arabských Emirátoch, bola záverečná Veľká cena sezóny 2022 Majstrovstiev sveta Formule 1.
Boli to posledné preteky v kariére štvornásobného majstra sveta Sebastiana Vettela. Aj pre Daniela Ricciarda, Micka Schumachera a Nicholasa Latifiho to boli (zatiaľ) posledné preteky, keďže nemajú zmluvu na rok 2023.
Max Verstappen sa už pred poslednými pretekmi sezóny stal majstrom sveta. Charles Leclerc a Sergio Pérez boli v celkovom poradí na druhom a treťom mieste so rovnakým počtom bodov.
Priebeh kvalifikácie.
Verstappen získal v kvalifikácii pole position pred svojím tímovým kolegom Sergiom Pérezom a Charlesom Leclercom.
Priebeh pretekov.
Verstappen, Leclerc a Pérez skončili na prvých troch miestach v tomto poradí; na rovnakých miestach skončili aj celkovo.
Výsledky.
Kvalifikácia.
Poznámky:
Preteky.
Poznámky:
Ⱥ

Ⱥ (minuskula ⱥ) je špeciálny znak latinky, ktorý sa nazýva prečiarknuté A. Nie je príliš používaný, používa sa na zápis dialektu saanich, čo je dialekt jazyka indiánskeho kmeňa Sališov, v oblasti amerického štátu Washington a kanadskej provincie Britská Kolumbia. Má okolo 5 hovorcov. Nórsky spisovateľ Kristian Kølle navrhol, aby sa Ⱥ používalo aj v nórskej abecede, ale tento návrh neprešiel. Ⱥ sa tiež niekedy používa v niektorých fonetických prepisoch nemčiny av niektorých zápisoch chinanteckých jazykov (jedna z jazykových rodín domorodých indiánskych jazykov Mexika).
Unicode.
V Unicode majú písmená Ⱥ a ⱥ tieto kódy:
Magurka (vrch v Spišskej Magure)

Magurka () je vrch v pohorí Spišská Magura. Leží nad obcou Ždiar, približne severozápadne od Spišskej Belej. 
Poloha.
Nachádza sa v strednej časti pohoria, v geomorfologickom podcelku Repisko. Leží v Prešovskom kraji, na hranici okresov Kežmarok a Poprad a zasahuje na katastrálne územie obcí Osturňa, Malá Franková a Ždiar. Najbližšími sídlami sú na južnom úpätí situovaný Ždiar a severovýchodne ležiaca Malá Franková, severne sa nachádza Osturňa a Veľká Franková a východne Jezersko, Reľov a Lendak.
Opis.
Magurka leží v hlavnom hrebeni medzi Slodičovským vrchom () a Prehrštím (). Severným smerom sa nachádza Solisko (), Zlomiská () a Vysoký vrch (), západným Okrúhla (), Repisko (), Prehrštie a Havran (), južným leží Hlúpy (), Javorinka (), Skalka () a Pálenica () a východne Slodičovský vrch (), Bukovina (), Furmanec () a Plašný vrch (). Severnú časť hrebeňa odvodňujú prítoky Osturnianskeho potoka v povodí Dunajca, voda z južných svahov odteká prítokmi Bielej do rieky Poprad. V blízkosti vrcholu prechádza dvojica značených turistických chodníkov a v blízkom sedle je významná križovatka značených trás. Hrebeňom vedie hranica ochranného pásma Pieninského národného parku a ochranného pásma Tatranského národného parku. 
Výhľady.
Vrchol pokrýva nesúvislý riedky lesný porast, ktorý umožňuje obmedzený rozhľad. Z vhodných lokalít je možné pozorovať okolité vrcholy Spišskej Magury, susedné Belianske Tatry, Levočské vrchy, Babiu horu a mnohé prihraničné vrchy južného Poľska.
Ñ

Ñ (minuskula "ñ") je písmeno latinky. Vyskytuje sa v španielčine, galícijčine, astúrčine, baskičtine, filipínčine, chamorro, guaraníjčine, krymskej tatárčine a v jednej z abecied votčiny. Znak je zložený z písmena N a tildy. Vyslovuje sa ako palatálna nazála (slovenské "ň").
B̈

B̈ (minuskula b̈) je špeciálne písmeno latinky. Nazýva sa B s prehláskou. V súčasnosti sa už toto písmeno nepoužíva, ale predtým sa používalo v prepise dnes už nepoužívanej Manichejskej abecedy, kde ho reprezentoval znak (bheth) (𐫂).
Unicode.
V Unicode majú písmená B̈ a b̈ tieto kódy:
Minuskula

Minuskula (malé písmená) sú forma písmen (v latinke "a", "b", "c", …), ich opakom sú veľké písmená (majuskule: "A", "B", "C", …) . V paleografii sa minuskuli definujú ako znaky, ktoré je možné zapísať do štvorlinkovej osnovy tak, že môžu zapĺňať iba stredné pásmo, zasahovať do horného pásma alebo do dolného pásma, príp. do oboch pásiem. Oproti tomu majuskule sa spravidla zapisujú medzi dve linky písacej osnovy, takže vypĺňajú horné a stredné písacie pásmo.
Využitie.
Matematika.
V matematike sa používajú napr. na označenie premenných, prvkov množín a i., v geometrii sa nimi spravidla označujú čiary: krivky, úsečky, priamky atď.
Fyzika.
Vo fyzike sa minuskulami označujú niektoré veličiny, napr. rýchlosť „v“, dĺžka „l“, hmotnosť „m“.
V sústave jednotiek jednak niektoré jednotky (meter „m“, gram „g“, sekunda „s“), jednak predpony pre jednotky menšie, než sú jednotky základné (desatiny: deka- „da“, tisíciny: mili- „m“, miliardtiny: nano- „n“ a i.) s jedinou výnimkou, ktorou je tisícnásobok: kilo- „k“.
Hudba.
Vyjadrenie dynamiky v hudbe, napr. fp – forte piano, ff – fortissimo, pf – pianoforte, pp – pianissimo atď.
IT.
Vo svete počítačov, konkrétne v CSS, sa pre vlastnosť „text-transform“ používa hodnota „lowercase“.
Jason Patric

John Anthony Miller III. (* 17. jún 1966, New York, New York, USA) známy ako Jason Patric, je americký herec.
Detstvo a mladosť.
Patric sa narodil v New Yorku v štvrti Queens a je synom herca Jasona Millera (rodným menom John Anthony Miller Jr.) a herečky Lindy Millerovej (rod. Linda Mae Gleason) a jeho starý otec z matkinej strany bol herec a komik Jackie Gleason. Jeho nevlastným bratom je herec Joshua John Miller. Je írskeho a nemeckého pôvodu. 
Kariéra.
Po promócii bol obsadený do televízneho filmu, "Toughlove" kde hral po boku Lee Remick a Brucea Derna z roku 1985. V roku 1990 si zahral "Až sa zotmie, miláčik" a o rok neskôr, hral po boku Jennifer Jason Leigh, vo filme "Opojenie". 
V roku 1993 si zahral po boku Gene Hackmana a Roberta Duvalla vo filme "Geronimo: Americká legenda". V roku 1996 hral vo filme "Spáči". 
Za svoj herecký výkon vo filme "Narkotiká", z roku 2002, získal pozitívne recenzie, za svoj herecký výkon.
V roku 2005 sa objavil na Broadwayi v divadelnej inscenácii "Brick" spoločne s Ashley Judd, Ned Beatty a Margo Martindale. 
V roku 2016 sa pridal k hereckému obsadeniu druhej série, televízneho seriálu "Mestečko Pines". 
Súkromný život.
Patric začal chodiť s herečkou Juliou Roberts niekoľko dní po tom, čo v júni 1991 zrušila svoju svadbu s Kieferom Sutherlandom.
Mal vzťah desať rokov s Danielle Schreiberovou. Počas vzťahu počali syna prostredníctvom oplodnenia in vitro. V máji 2012 sa však rozišli. Schreiberovi právnici tvrdili, že podľa kalifornských zákonov bol Patric iba darcom spermií, keďže Schreiberová a Patric sa nezosobášili a dieťa bolo počaté umelými prostriedkami, a preto nemal Patric žiadne opatrovnícke právo. Patric presadzoval zmeny v zákone, ktorý bráni takýmto rodičovským právam. Potom žaloval o rodičovské práva na dieťa, ale spor prehral na úrovni prvostupňového súdu.
Odvolací súd v Kalifornii však rozhodol, že kalifornský zákon o rodine nevylučuje, aby Patric stanovil, že bol považovaný za rodiča na základe jeho správania po narodení. Prípad bol vrátený súdu prvého stupňa a koncom roka 2014 bol právoplatne uznaný za otca svojho syna, pričom súd mu priznal rodičovské práva. Po prehre na súde loboval v kalifornskom zákonodarcovi, aby darcom spermií priznal rodičovské práva.
Ǽ

Ǽ (minuskula ǽ) je špeciálne písmeno latinky. Nazýva sa Æ s dĺžňom. V súčasnosti sa už nepoužíva v žiadnom jazyku, ale predtým sa používalo v dánčine a výnimočne aj v staroangličtine, kde sa však často namiesto tohto písmena používalo písmeno Ǣ.
Unicode.
V Unicode majú písmená tieto kódy:
Ǣ

Ǣ (minuskula ǣ) je špeciálne písmeno latinky. Nazýva sa Æ s vodorovnou čiarkou. V súčasnosti sa už písmeno ako také nepoužíva, používa sa veľmi zriedka v ALA-LC prepisoch laoštiny a thajčiny, kde ho reprezentujú znaky v laoštine ແ a v thajčine แ. Predtým sa tiež používalo v staroangličtine.
Unicode.
V Unicode majú písmená ' a ' tieto kódy:
MOL Liga hádzanárok 2020/21

MOL Liga hádzanárok v sezóne 2020/21 bol 19. ročník spoločnej slovensko-českej hádzanárskej súťaže žien, spravovanej Slovenským zväzom hádzanej a Českým zväzom hádzanej. V súťaži malo pôvodne účinkovať 13 družstiev, po odstúpení družstva SHK Veselí nad Moravou z finančných dôvodov ich ostalo 12. Titul majstra WHIL získalo družstvo DHK Baník Most. V následnom slovenskom play-off zvíťazilo družstvo IUVENTA Michalovce, ktoré vo finálovej sérii vyhralo nad HC DAC Dunajská Streda a získalo titul majstra Slovenska.
Systém súťaže.
Systém súťaže bol rovnaký ako po minulé sezóny. Hrala sa iba dlhodobá časť, ktorá pozostávala z 26 kôl. Každý s každým sa stretol dvakrát. Po základnej časti nasledovalo národné play-off. Do slovenského postúpili všetky 4 družstvá, v českom nasledovala okrem play-off najlepších 4 tímov aj nadstavbová časť v skupine o 5.8. miesto, z ktorej vzišiel zostupujúci tím. Zo slovenskej strany nezostúpil nikto. Slovenské play-off sa po novom hralo na 2 víťazné zápasy.
Účastníci.
Poznámka: Družstvo Veselí nad Moravou sa odhlásilo zo súťaže po jej vyžrebovaní.
B́

B́ (minuskula b́) je špeciálne písmeno latinky. Nazýva sa B s dĺžňom. V súčasnosti sa už nepoužíva v žiadnom jazyku, používalo sa však v hornolužickej a dolnolužickej srbčine, kde však je teraz nahradené za písmeno bj.
D́

D́ (minuskula d́) je špeciálne písmeno latinky. Nazýva sa D s dĺžnom. Vyskytuje sa vo võruštine, avšak veľmi zriedka a nie je súčasťou abecedy tohto jazyka. Číta sa ako palatalizované D (dʲ). Taktiež sa vyskytuje v prepise komijčiny a do roku 1939 aj jakutčiny a taktiež v prepise písma kharóšthí, kde ho značí znak 𐨜. V komijskej cyrilike ho značí písmeno Ԃ a v jakutskej cyrilike ho značilo písmeno Џ.
Unicode.
V Unicode majú písmená D́ a d́ tieto kódy:
F́

F́ (minuskula f́) je špeciálne písmeno latinky. Nazýva sa F s dĺžňom. Vyskytuje sa iba vo võruštine, avšak veľmi zriedka a nie je súčasťou abecedy tohto jazyka. Číta sa ako palatalizované F (fʲ).
Unicode.
V Unicode majú písmená F́ a f́ tieto kódy:
H́

H́ (minuskula h́) je špeciálne písmeno latinky. Nazýva sa H s dĺžňom. Vyskytuje sa vo võruštine, avšak veľmi zriedka a nie je súčasťou abecedy tohto jazyka. Číta sa ako palatalizované H (hʲ). Tiež sa vyskytuje v ALA-LC transkripciách abcházčiny, jazyku dargwa, lakčiny, lezginčiny a avestánčiny. V abcházčine ho do roku 1954 značil v cyrilike znak Ҿ.
Unicode.
V Unicode majú písmená H́ a h́ tieto kódy:
J́

J́ (minuskula j́) je špeciálne písmeno latinky. Nazýva sa J s dĺžňom. Písmeno J sa v súčasnosti už nepoužíva, v 19. storočí sa používal v jakutčine, kde ho v cyrilike značilo písmeno Ј̵. Predtým sa tiež používalo v holandčine, tu je však, rovnako ako písmeno Í, nahradené za zápražku ij. Historicky sa tiež používalo v jazykoch používaných písmo kharóšthí.
Unicode.
V Unicode majú písmená J́ a j́ tieto kódy:
Ḱ

Ḱ (malé písmeno ḱ) je špeciálny znak latinky. Nazýva sa K s dĺžňom. Používa sa v prepise písmena Ќ v macedónskej cyrilike a v jazyku Saanich, používanom v Kanade.
Unicode.
V Unicode majú písmená Ḱ a ḱ tieto kódy:
Ḿ

Ḿ (minuskula ḿ) je špeciálne písmeno latinky. Nazýva sa M s dĺžňom. V súčasnosti sa používa predovšetkým v afrických jazykoch, konkrétne v jazykoch dii, gokana, makari, yoruba a ntcham. Tiež sa používa v jupických jazykoch, používaných na juhu Aljašky a na východe Ruska, vo võruštine, a v prepise jazykov Pe̍h-ōe-jī a pchin-jin, používaných v Číne. Predtým sa tiež písmeno Ḿ používalo v dolnolužickej srbčine, tu je však v súčasnosti nahradené za zápražku mj. Keďže je však vo všetkých týchto jazykoch používané veľmi zriedkavo a nie je príliš bežné, je problém ho zapísať v počítačoch a čiarka sa často zobrazuje vedľa písmena.
Unicode.
V Unicode majú písmená Ḿ a ḿ tieto kódy:
Solisko (vrch v Spišskej Magure)

Solisko () je vrch v pohorí Spišská Magura. Leží nad obcou Malá Franková, približne severozápadne od Spišskej Belej. 
Poloha.
Nachádza sa v strednej časti pohoria, v geomorfologickom podcelku Repisko. Leží v Prešovskom kraji, v okrese Kežmarok a zasahuje na katastrálne územie obcí Osturňa, Malá Franková a Veľká Franková. Najbližším sídlom je na severovýchodnom úpätí situovaná Malá Franková, severne sa nachádza Veľká Franková a severozápadne Osturňa.
Opis.
Solisko leží v rázsoche, vybiehajúcej severným smerom z Magurky () v hlavnom hrebeni medzi Slodičovským vrchom () a Prehrštím (). Severným smerom sa nachádzajú Zlomiská (), Ščob () a Poľana (), východným Plašný vrch (), Furmanec () a Bukovina (), južne leží Slodičovský vrch (), Magurka () a Prehrštie () a západne Príslop (), Repisko () a Črchľa (). Oblasť patrí do povodia rieky Dunajec; západné svahy odvodňuje Krulovský potok, severné Soliskový potok a východné Frankovský potok, všetko prítoky Osturnianskeho potoka. Na vrchol nevedie značený turistický chodník. Solisko leží v ochrannom pásme Pieninského národného parku. 
Výhľady.
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné pozorovať okolité vrcholy Spišskej Magury, susedné Belianske Tatry, Levočské vrchy, Čergov, Oravské Beskydy a mnohé prihraničné vrchy južného Poľska.
Prístup.
Na vrchol nevedie značená trasa, no červený turistický chodník z obce Malá Franková na Magurku vedie východným úbočím.
Ṕ

Ṕ (minuskula ṕ) je špeciálny znak latinky. Nazýva sa P s dĺžňom. Je veľmi málo používané, používa sa predovšetkým v málo používaných jazykoch washo a chimani. Jediný bežne používaný jazyk, kde sa Ṕ vyskytuje je abcházština, v prepise ktorej je ako Ṕ prepisovaný znak Ҧ, je však používané veľmi zriedka.
Unicode.
V Unicode majú písmená Ṕ a ṕ tieto kódy:
T́

T́ (minuskula t́) je špeciálne písmeno latinky. Nazýva sa T s dĺžňom. V súčasnosti sa takmer nepoužíva, vyskytuje sa iba vo võruštine, avšak veľmi zriedka a nie je súčasťou abecedy tohto jazyka. Číta sa ako palatalizované T (tʲ). V minulosti sa používalo v komijčine, kde ho do roku 1930 značil znak Ԏ. Do roku 1872 sa používalo aj v čuvaštine, kde ho značil znak Т̌. Tiež sa používal v prepise už nepoužívaného písma kharóšthí, kde ho značí znak 𐨳.
Unicode.
V Unicode majú písmená T́ a t́ tieto kódy:
V́

V́ (minuskula v́) je špeciálne písmeno latinky. Nazýva sa V s dĺžňom. Vyskytuje sa iba vo võruštine, avšak veľmi zriedka a nie je súčasťou abecedy tohto jazyka. Číta sa ako palatalizované V (vʲ). Vyskytovalo sa tiež v prepise už nepoužívaného písma kharóšthí, kde ho značí znak 𐨬̄.
Unicode.
V Unicode majú písmená V́ a v́ tieto kódy:
Ẃ

Ẃ (minuskula ẃ) je špeciálne písmeno latinky. Nazýva sa W s dĺžňom. V súčasnosti sa už nepoužíva, ale predtým sa pred jazykovou reformou používalo v dolnolužickej srbčine, kde sa čítalo približne ako slovenské Ú.
Unicode.
V Unicode majú písmená Ẃ a ẃ tieto kódy:
X́

X́ (minuskula x́) je špeciálny znak latinky. Nazýva sa X s dĺžňom. Písmeno X́ sa už v žiadnom jazyku nepoužíva, v súčasnosti sa používa iba v prepise paštčiny, predtým sa tiež používalo v prepise ingúzštiny a čečenčiny, v čečenčine však bolo nahradené za písmeno Ẋ a v ingúštine sa už vôbec nepoužíva. Písmeno sa tiež používalo v teraz už vymretej avestánčine, kde ho reprezentuje znak 𐬒.
Unicode.
V Unicode majú písmená X́ a x́ tieto kódy:
Vlnovka

Vlnovka alebo tilda (~) je grafém, ktorý má niekoľko funkcií.
V bežnom použití vyjadruje odhad, napr. „za ~30 minút“ môžeme čítať: približne za 30 minút.
V matematike alebo pri bežnom použití v texte ako samostatný znak vyjadruje odhad alebo podobnosť; môžeme ju čítať ako „približne“. Reláciu medzi dvoma výrazy, napr. x ~ y, čítame „x je radovo rovnaké ako y“. Existuje v niekoľkých variáciách, napr. dvojitá vlnovka (≈) vyjadruje reláciu „približne rovnaké ako…“, trojitá (≋) značí kongruenciu.
Vo fyzike vyjadruje striedavý prúd.
V logike a najmä v niektorých programovacích jazykoch sa používa ako unárny operátor logické alebo bitové negácie, ako bitový doplnok, teda ako bitová operácia pre prevrátenie všetkých bitov v bajte naraz, práve s prefixovým operátorom codice_1 (napr. v jazyku C). V niektorých programovacích jazykoch (C++, C#, Java atď.) sa používa na označenie deštruktora triedy: codice_2.
V niektorých operačných systémoch typu Unix značí ~ domovský adresár daného užívateľa. V OS Windows 95 a vyšších je ~ použitý ako skratka mapujúca spätnú kompatibilitu systému MS-DOS, ktorý rozlišoval maximálne 8 znakov pre meno a 3 znaky pre príponu súboru, napr. adresár Program Files sa javí ako PROGRA~1.
V niektorých jazykoch je tilda používaná ako diakritické znamienko ( ˜ ) umiestnené nad písmenom. Označuje tak zmenu vo výslovnosti, ako napr. nazalizáciu. Používa sa napríklad v španielčine na označenie palatalizovaného "n" (ñ), v portugalčine na označenie nosoviek (ã, ẽ, ĩ, õ, ũ) alebo v estónčine a ďalších baltofínskych jazykoch na vyjadrenie samohlásky [ɤ] písané ako "õ".
Svoje uplatnenie má ale aj v iných jazykoch a fonetických abecedách, napr. vo vietnamčine alebo medzinárodnej fonetickej abecede. V japončine sa používa pretiahnutá verzia vlnovky (⁓) pre fonetické predĺženie danej slabiky a ako symbol pre sarkazmus.
Vo výkladových slovníkoch je používaná ako substitúcia vykladaného pojmu.
Jej ASCII kód je 126 (U+007E), kód malej vlnovky je U+02DC, kód obrátenej vlnovky U+223D.
Nosová samohláska

Nazálna alebo nosová samohláska (nosovka, nazála) je samohláska, pri ktorej sa pri artikulácii zapája ústna aj nosová dutina, čo je umožnené poklesom (mäkkého podnebia). Ak sa v písme zaznamenávajú, tak najčastejšie tildou (románske jazyky) nad alebo chvostíkom (poľština a kašubčina) pod príslušným písmenom (samohláskou); niektoré jazyky nosové samohlásky graficky neodlišujú (napr. [ˌfɛ̃ dəˈsjɛkl] – tilda sa uplatní len vo fonetickom prepise).
Nosovky v ďalších jazykoch.
Ďalej sa nosové samohlásky vyskytujú v románskych jazykoch (francúzština, portugalčina, katalánčina) a indických jazykoch a v dialektoch niektorých jazykov, napr. v nemeckých nárečiach švábčine a bavorčine.
Oblúčik

Oblúčik alebo breva je diakritické znamienko v latinke, cyrilike a gréckej abecede. Podobá sa mäkčeňu (ˇ), od ktorého sa líši tým, že je zaoblený.
Unicode.
V Unicode má kód U+0306.
Na slovenskej klávesnici ho možno napísať ako +.
Použitie.
Latinka.
Najčastejšie používané písmená s oblúčikom sú Ă, Ğ a Ŭ. Ďalej môže byť oblúčik použitý nad písmenami C̆, Ĕ, Ĭ, K̆, M̆, N̆, Ŏ, P̆, R̆, T̆, V̆, X̆ a Y̆. Ďalšie písmená s oblúčikom sa nepoužívajú, ale je možné ich umelo modifikovať pomocou Unicode. Takéto písmená sú B̆, D̆, F̆, H̆, J̆, L̆, Q̆, S̆, W̆ a Z̆.
Cyrilika.
V cyrilike je možné oblúčik použiť pri znakoch Ӑ, Ӗ, Ӂ, Й a Ў.
Grécka abeceda.
V gréckej abecede je možné použiť oblúčik iba nad troma znakmi - nad alfou (Ᾰ, minuskula ᾰ), iótou (Ῐ, minuskula ῐ) a ypsilonom (Ῠ, minuskula ῠ).
Podobné diakritické znamienka.
Obrátený oblúčik.
Obrátený oblúčik je diakritické znamienko. Používa sa veľmi zriedka a iba v latinke. Podobá sa vokáňu (^). V Unicode má kód U+0311. Na slovenskej klávesnici ho nie je možné obvyklým spôsobom zapísať.
Používa sa iba nad písmenami Ȃ, Ȇ, Ȋ, Ȏ, Ȓ a Ȗ, možno však umelo modifikovať aj písmená B̑ , C̑, D̑, F̑, G̑, H̑, J̑, K̑, L̑, M̑, N̑, P̑, Q̑, S̑, T̑, V̑, W̑, X̑, Y̑ a Z̑.
Oblúčik pod.
Oblúčik pod je takmer nepoužívané diakritické znamienko. Používa sa iba v latinke. V Unicode má kód U+032E. Na slovenskej klávesnici ho nie je možné obvyklým spôsobom zapísať.
Jediné použitie tohto znaku je pri písmene Ḫ, čo je umelo vytvorené písmeno používané v prepisoch nelatinkových znakov. Umelo je možné modifikovať znaky s týmto diakritickým znamienkom A̮, B̮, C̮, D̮, E̮, F̮, G̮, I̮, J̮, K̮, L̮, M̮, N̮, O̮, P̮, Q̮, R̮, S̮, T̮, U̮, V̮, W̮, X̮, Y̮ a Z̮.
Obrátený oblúčik pod.
Obrátený oblúčik pod je nepoužívané diakritické znamienko. Ide o rozšírenie Unicode pre modifikáciu písmen, má tu kód U+032F. Znak ako taký sa nepoužíva a nie je možné ho obvyklým spôsobom zapísať.
Pomocou Unicode je možné modifikovať znaky A̯, B̯, C̯, D̯, E̯, F̯, G̯, H̯, I̯, J̯, K̯, L̯, M̯, N̯, O̯, P̯, Q̯, R̯, S̯, T̯, U̯, V̯, W̯, X̯, Y̯ a Z̯.
Dva dĺžne

Dva dĺžne (odborne dvojitý akút, ˝ alebo zvýraznene ◌̋) je diakritické znamienko v latinke a výnimočne aj v cyrilike. Býva často zamieňané za prehlásku (¨) alebo za dvojitú zvislú čiarku ( ̎ ). Na slovenskej klávesnici ho možno zapísať ako +.
Unicode.
V Unicode má kód U+030B.
Faríde Moradcháníová

Faríde Moradcháníová je iránska inžinierka a ľudskoprávna aktivistka. Je neterou iránskeho najvyššieho vodcu Alího Chameneího.
Moradcháníová bola viackrát zadržaná, vrátane zatknutia v januári 2022, keď ju poslali do oddielu 209 väznice Evin, pravdepodobne kvôli podporovaniu zvrhnutej predrevolučnej cisárovnej Farah Dibaovej a návrhu, aby jej bol umožnený návrat do Iránu. Následne bola prepustená na kauciu.
Dňa 23. novembra 2022 bola zatknutá po tom, ako sa na základe predvolania dostavila na prokuratúru.
Dňa 25. novembra 2022 jej brat Mahmúd Mordkhani žijúci vo Francúzsku zdieľal video v ktorom vyzývala zahraničné vlády, aby prerušili všetky väzby s "vražedným a deti zabíjajúcim" režimom Teheránu a uviedla: "Tento režim nie je verný žiadnym náboženským zásadám a nepozná žiadne zákony ani pravidlá okrem sily a udržiavania svojej moci akýmkoľvek možným spôsobom".
Shirley Jonesová

Shirley Jonesová (* 31. marec 1934 Charleroi, Pensylvánia, USA) je americká herečka a speváčka. Je držiteľkou prestížneho ocenenia Academy Awards, za jej herecký výkon, vo filme "Elmer Gantry" z roku 1960. 
Detstvo a mladosť.
Jonesocá sa narodil 31. marca 1934, v meste Charleroi, v štáte Pensylvánia. Jej matka, bola žena v domácnosti a otec, bol majiteľom spoločnosti Jones Brewing Company. Jonesovej starý otec z otcovej strany pochádzal z Walesu. Bola pomenovaná po detskej hviezde Shirley Temple.
Rodina sa neskôr presťahovala do malého mesta Smithton v Pensylvánii. Jonesová sa začala venovať spevu, ako šesťročná v zbore Metodistickej cirkvi. 
V roku 1952 vyhrala súťaž krásy, Miss Pittsburgh. 
Kariéra.
Po ukončení strednej školy, odcestovala do New Yorku, kde sa zúčastnila konkurzu u spoločnosti, Rodgers a Hammerstein, kde uspela a získala rolu zdravotnen sestry v broadwayskej divadelnej inscenácii, "Južný Pacifik". Jej herecký výkon, získal pozitívne recenzie. 
V roku 1955 bola obsadená do muzikálu "Oklahoma!" po boku Glorie Grahame a Gordona MacReaeho. Jej herecký výkon bol pozitívne ohodnotený a začali sa jej hrnúť viaceré filmové a divadelné ponuky. Vo filmoch stvárňovala skôr kladné postavy.
V roku 1960 však vyhrala ocenenie Academy Awards, za jej herecký výkon vo filme "Elmer Gantry". 
V roku 1970, získala hlavnú úlohu v hudobnom televíznom seriály, "The Partridge Family". V televíznom seriály, si zahrala aj po boku jej nevlastného syna, Davida Cassidyho. Za svoj herecký výkon, získala dve nominácie na Zlatý glóbus a natáčanie sa skončilo v roku 1973. 
V roku 1979 Jonesová stvárnila hlavnú postavu v televíznom seriály, "Shirley", ale seriál nebol úspešný a bol zrušený. 
Vo februári 1986 získala Jonesová svoju hviezdu na Hollywoodskom chodníku slávy. V roku 2004 sa vrátila na Broadway, kde si zahrala vo viacerých divadelných predstaveniach. 
Hosťovala v televíznych seriáloch ako napríklad "Melrose Place", "Sabrina - mladá čarodejnica" či "Mesto žien".
Súkromný život.
V roku 1956 sa Jones sa vydala za herca a speváka, Jacka Cassidyho, s ktorým má troch synov. Vychovávala tiež David Cassidy, Jackovho syna z prvého manželstva. S Cassidym sa rozviedla v roku 1975. V novembri 1977 sa vydala za herca a komika Martyho Ingelsa. Jonesová a Ingels spoločne napísali autobiografiu založenú na ich vzťahu nazvanú "Shirley &amp; Marty: Nepravdepodobný príbeh lásky". Ingels v roku 2015 zomrel, na následky rozsiahlej mozgovej príhody.
Jonesová je zástankyňov PETA. 
Jonesová je babičkou desiatich detí. Jej vnuk Jack bol v roku 2017 súťažiacim v speváckej televíznej šou "The Voice" .
Juraj Chorvát

Juraj Chorvát môže byť:
Norleucín

Norleucín (skratka Nle) je aminokyselina s lineárnym uhlíkovým reťazcom. Je to izomér aminokyselín leucínu a izoleucínu, ale na rozdiel od nich norleucín nie je proteinogénna aminokyselina. Podobne ako leucín a izoleucín je norleucín chirálny. Norleucín možno oddeliť od jeho izomérov pomocou chirálnej vysokoúčinnej kvapalinovej chromatografie (HPLC). Je to biela kryštalická látka rozpustná vo vode.
Výskyt.
Spolu s norvalínom sa norleucín nachádza v malých množstvách v niektorých kmeňoch baktérií, kde sa môže pohybovať až v milimolárnej koncentrácii. Jeho biosyntéza bola preskúmaná a vzniká pôsobením 2-izopropylmalátsyntázy na α-ketobutyrát. Zabudovanie norleucínu do peptidov poukazuje na nedokonalú selektivitu súvisiacej aminoacyl-tRNA syntetázy. V Millerovom-Ureyovom experimente, ktorý skúmal vznik aminokyselín v prebiotických podmienkach, vznikal norleucín a významne i norvalín.
Použitie.
Norleucín je takmer izosterický s metionínom, i keď neobsahuje atóm síry. Z tohto dôvodu bol norleucín použitý na skúmanie úlohy metionínu v amyloide β, ktorý sa vyskytuje u ľudí s Alzheimerovou chorobou. Štúdia preukázala, že nahradením metionínu na pozícii 35 za norleucín sa úplne stratili neurotoxické účinky amyloidu β.
Náhradou metionínu za norleucín bola v jednej štúdii takisto preukázaná antioxidačná úloha metionínu.
Jedna štúdia skúmala stabilizáciu alfa helixu aminokyselinami s rôznymi alkylovými bočnými reťazcami. Podľa výsledkov štúdie preferuje norleucín i norvalín helikálnu sekundárnu štruktúru podobne ako alanín, čo naznačuje, že dĺžka reťazca nie je rozhodujúcim faktorom pri stabilizácii alfa helixu. Naproti tomu vetvené aminokyseliny (izoleucín, valín, "terc"-leucín a do istej miery i leucín) mali nižšiu preferenciu pre helikálnu konformáciu.
Wednesday (televízny seriál)

Wednesday () je americký hororový komediálny seriál o dospievaní založený na postave Wednesday Addamsovej z rodiny Addamsovcov. V hlavnej úlohe sa predstavila Jenna Ortega a vo vedľajších úlohách Catherine Zeta-Jones, Luis Guzmán, Gwendoline Christie, Riki Lindhome, Fred Armisen a Christina Ricci. Štyri z ôsmich epizód režíroval Tim Burton, ktorý pôsobí aj ako výkonný producent. Dej televízneho seriálu sa točí sa okolo hlavnej postavy, ktorá sa vo svojej škole pokúša vyriešiť záhadu príšer.
Natáčanie prebiehalo v Rumunsku medzi septembrom 2021 a marcom 2022. Televízny seriál mal premiéru 16. novembra 2022 a na Netflixe 23. novembra.
Herečka Christina Ricci stvárnila postavu Wednesday Addams v dvoch častiach filmového spracovania "Rodiny Addamsovcov", z rokov 1991 a 1993.